laion/Wikipedia-Exotic huggingface dataset:
ימי שלישי עם מורי

ימי שלישי עם מורי (באנגלית: Tuesdays with Morrie) הוא סרט טלוויזיה זוכה פרס אמי משנת 1999, בכיכובו של ג'ק למון ובהפקתה של אופרה וינפרי. הסרט, המבוסס על הספר באותו שם של מיץ' אלבום, עסק רבות בנושא המוות, והיה אחד האחרונים בהם כיכב ג'ק למון, שנפטר שנתיים אחר כך. מיץ' אלבום (האנק עזריה) הוא בעל טור ספורט פופולרי בדטרויט, שבמדינת מישיגן ומנחה תוכניות טלוויזיה ורדיו, המבלה את ימיו בנסיעות ברחבי ארצות הברית. ערב אחד, בעודו צופה בטלוויזיה מבחין אלבום במרצה האהוב עליו מהאוניברסיטה, מורי שוורץ (ג'ק למון), שאותו לא ראה מזה שנים, ומחליט לבקרו. הביקור החד-פעמי הופך ביקור שבועי ואלבום לומד ממורי על משמעות החיים. מערכת היחסים שנרקמת בין השניים מאלצת את אלבום להתמודד עם עובדות אותן הדחיק וגורמת לו לשנות את אופן חשיבתו ואת אורח חייו. זוכה ארבעה פרסי אמי (מתוך חמש מועמדויות): סרט טלוויזיה/מיני סדרה הטוב ביותר, השחקן הראשי הטוב ביותר - ג'ק למון, שחקן המשנה הטוב ביותר - האנק עזריה, ועריכה. מועמדות לפרס גלובוס הזהב לג'ק למון, כשחקן הראשי בסרט טלוויזיה/מיני סדרה הטוב ביותר (באותה שנה היה מועמד פעם נוספת באותה קטגוריה על משחקו בסרט "משפט הקופים", עליו זכה בפרס). פרס איגוד השחקנים האמריקני לג'ק למון, ומועמדות לפרס להאנק עזריה, כשחקן המשנה. פרס איגוד הבמאים האמריקני למיק ג'קסון על הבימוי הטוב ביותר של סרט טלוויזיה. "ימי שלישי עם מורי", במסד הנתונים הקולנועיים IMDb (באנגלית) "ימי שלישי עם מורי", באתר נטפליקס "ימי שלישי עם מורי", באתר AllMovie (באנגלית) "ימי שלישי עם מורי", במסד הנתונים הקולנועיים KinoPoisk (ברוסית) רונן טל, מיץ' אלבום הפך לסנסציה ספרותית של מסרי אופטימיות, באתר הארץ, 4 בספטמבר 2023
מחלק אפס

באלגברה, איברי חוג a , b {\displaystyle a,b} נקראים מחלקי אפס אם מכפלתם היא אפס. איבר   a ≠ 0 {\displaystyle \ a\neq 0} נקרא מחלק אפס שמאלי אם קיים   b ≠ 0 {\displaystyle \ b\neq 0} כך ש-   a b = 0 {\displaystyle \ ab=0} , ובדומה לזה b {\displaystyle b} הוא מחלק אפס ימני. בחוג קומוטטיבי, מושגים אלו מתלכדים. חוג שאין בו מחלקי אפס נקרא תחום, ותחום קומוטטיבי נקרא תחום שלמות. לדוגמה, בשדה אין מחלקי אפס. מחלקי אפס הם בדיוק האיברים בעלי מאפס לא-טריוויאלי. 1. נביט בחוג המטריצות מסדר   2 × 2 {\displaystyle \ 2\times 2} מעל המספרים הרציונליים. מכיוון ש- [ 0 1 0 0 ] [ 1 0 0 0 ] = [ 0 0 0 0 ] {\displaystyle {\begin{bmatrix}0&1\\0&0\end{bmatrix}}{\begin{bmatrix}1&0\\0&0\end{bmatrix}}={\begin{bmatrix}0&0\\0&0\end{bmatrix}}} , נקבל ש- [ 0 1 0 0 ] {\displaystyle {\begin{bmatrix}0&1\\0&0\end{bmatrix}}} הוא מחלק אפס שמאלי ו- [ 1 0 0 0 ] {\displaystyle {\begin{bmatrix}1&0\\0&0\end{bmatrix}}} היא מחלק אפס ימני. באופן כללי, מטריצה מעל שדה היא מחלק אפס (ימני ושמאלי) אם ורק אם היא אינה הפיכה. 2. כל אידמפוטנט e {\displaystyle e} שאינו איבר היחידה של החוג הוא מחלק אפס. (אכן, לפי ההנחה קיים x {\displaystyle x} בחוג כך ש-   e x − x ≠ 0 {\displaystyle \ ex-x\neq 0} , ואז   e ( e x − x ) = e x − e x = 0 {\displaystyle \ e(ex-x)=ex-ex=0} ). בפרט איבר יחידה של תת-חוג, שאינו איבר יחידה של החוג כולו, הוא מחלק אפס. מאפס תחום מחלק אפס, באתר MathWorld (באנגלית)
ג'ובאני דומניקו קאסיני

ג'ובאני דומניקו קאסיני (באיטלקית: Giovanni Domenico Cassini; בצרפתית: Jean-Dominique Cassini;‏ 8 ביוני 1625 – 14 בספטמבר 1712) היה אסטרונום איטלקי. קאסיני נולד בפרינאלדו על יד סן רמו איטליה. הוא החל את דרכו כאסטרולוג אך עד מהרה מאס באסטרולוגיה ודבק בגישה הרציונלית שאפיינה את המהפך המחשבתי במדעים בעת הרנסאנס. לזכותו נזקפות מספר תגליות במערכת השמש. הוא מדד את המרחק למאדים ובכך היה הראשון שמדד מרחק לכוכב לכת ובנוסף אפשר להסיק את המרחק מהארץ לשמש לפי חוק קפלר השלישי, חקר את כוכב הלכת צדק וגילה את הכתם האדום הגדול, וגילה את הרווח הקרוי על שמו בטבעות שבתאי. במשך כל חייו, עבד קאסיני על יוזמת מיפוי טופוגרפי של צרפת באמצעות טריאנגולציה. את עבודתו המשיכו בנו, ז'אק קאסיני ונכדו, סזאר-פרנסואה קאסיני דה תירי, אשר סיים את העבודה המדוקדקת לבסוף, בשנת 1789 או 1793 - בזמנו, היחס לעבודה היה כאל יצירת אמנות והמפה התפרסמה בשם "Carte de Cassini" (לוח קאסיני). הוא מת בפריז. על שמו נקראו מכתש קאסיני על הירח ועל המאדים. ב-1997 שיגרה נאס"א חללית לחקור את שבתאי וירחיו, שנקראה קאסיני, על שמו. זהות קאסיני - זהות הנוגעת לסדרת פיבונאצ'י שנתגלתה על ידי קאסיני. מדיה וקבצים בנושא ג'ובאני דומניקו קאסיני בוויקישיתוף ג'ובאני דומניקו קאסיני, באתר פרויקט הגנאלוגיה במתמטיקה ג'ובאני דומניקו קאסיני, באתר MacTutor (באנגלית) ג'ובאני דומניקו קאסיני, באתר אנציקלופדיה בריטניקה (באנגלית) ג'ובאני דומניקו קאסיני, באתר "Find a Grave" (באנגלית) How topographic map is made - making, history, used, History, Map Scales, Symbols, and Colors, www.madehow.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
באלי

באלי הוא אחד ממחוזות אינדונזיה והאי המערבי ביותר בשרשרת איי סונדה הקטנים. האי שוכן מדרום לקו המשווה, במרחק כשעתיים טיסה מסינגפור. שטחו כ-5,780 קמ"ר. בירת המחוז והעיר הגדולה ביותר בו היא דנפסאר. לפי מפקד האוכלוסין משנת 2020, אוכלוסיית באלי מונה כ-4.317 מיליון תושבים, כ-651 אלף מהם מרוכזים בעיר הבירה, דנפסאר. לפי מרשם האוכלוסין לשנת 2010, כ-85% מתוכם הם הינדים. האוכלוסייה הנותרת ברובה מוסלמית כ-13%, והשאר בודהיסטים ונוצרים כ-2%. רוב האוכלוסייה בשאר איי אינדונזיה היא מוסלמית. מרבית ההכנסה של תושבי האי באה מתיירות, מחקלאות, מתעשיית הטקסטיל, עשבי תיבול וקופי לואק (קפה יקר במיוחד) המיוצאים אל רחבי העולם. שפת הדיבור באי היא באלינזית. באי, המושך אליו תיירים מכל העולם, יש ג'ונגל טרופי, הרי געש, חופים ארוכים ושדות אורז. יש בו שילוב של אתרי תיירות מודרניים ומקומות היסטוריים, בהם מקדש האם בכפר בְסָאקי, הבירה העתיקה של באלי, על מורדות הר אגונג, הר געש שהוא גם ההר הגבוה בבאלי (3,031 מטרים), והארמון הצף באוג'נג. האי מכונה גם "אי אלף המקדשים" בשל אלפי המקדשים הפזורים בו. חופו המערבי של האי נחשב לאחד מחופי הגלישה הטובים בעולם. האי ידוע בייצור יהלומים מקומי, בעבודות מלאכת יד ובמוצרי עור זולים. באלי מאוכלס מאז התקופה הפרה-היסטורית, ואולם השרידים העתיקים ביותר שנמצאו במקום הם כלים מאבן ומחרס בני 3,000 שנה. באלי יושבה על ידי אוסטרונזים שהגיעו מדרום מזרח אסיה. בנוסף, חלק מתושבי באלי הם צאצאי הקאסטה השלטת של האי ג'אווה. כאשר הגיע האסלאם לאי ג'אווה במאה ה-16, הייתה בג'אווה ממלכה הינדית, שהנהגתה החליטה להימנע ממאבק ובמקום זאת לסגת לאי באלי ולהתיישב בו. תושבי באלי גאים בכך שהצליחו לשמר את המסורת ההינדית הייחודית שלהם אל מול התפשטות האסלאם באזור. תרבותם משתקפת בחי היום-יום בטקסים, בפסטיבלים ובמקדשים פרטיים, בכל בית ומקדשים משותפים לקהילה. האי היה יעד לשני פיגועי טרור גדולים של ארגון אל-ג'מאעה אל-אסלאמיה בדרום מזרח אסיה. ב-12 באוקטובר 2002 נרצחו 202 אנשים, מרביתם תיירים מאוסטרליה, בפיגוע מכונית תופת בסמוך למועדון לילה. בפיגוע טרור שני, ב-1 באוקטובר 2005, נרצחו 20 בני אדם בכמה פיצוצים בו זמנית במסעדות באי ונפצעו כ-130. גם בפיגוע זה היו חלק מהנפגעים אזרחים זרים. ב-2013 התקיימה באי תחרות מיס עולם. סובאק אתר האינטרנט הרשמי של באלי באלי, ברשת החברתית פייסבוק באלי, סרטונים בערוץ היוטיוב INDONESIA: Administrative Division
פרידריך בסל

פרידריך וילהלם בסל (בגרמנית: Friedrich Wilhelm Bessel;‏ 22 ביולי 1784 - 17 במרץ 1846) היה אסטרונום, מתמטיקאי, פיזיקאי וגאודזיסט גרמני. בסל נולד במינדן שבגרמניה. היה הראשון שמדד, בשנת 1838, את המרחק לכוכב. בסל השתמש בשיטת הפרלקסה ומדד בדיוק גבוה את מקומו של הכוכב 61 בברבור. כוכב זה הוא כוכב כפול והוא הכוכב הנראה לעין החמישי מבחינת קרבתו אל כדור הארץ, במרחק של כ-11.4 שנות אור. על מנת למדוד את מרחקו ביצע שתי מדידות בהפרש של חצי שנה על מנת להשתמש במלוא קוטר מסלול כדור הארץ סביב השמש כקו בסיס. כמתמטיקאי פיתח משוואה דיפרנציאלית מסוימת. זו זכתה לפתרונות קנוניים על ידי ברנולי, והללו הוכללו על ידי בסל ונקראים לפיכך על שמו פונקציות בסל. פתרונות אלה הם בעלי חשיבות רבה בפיזיקה. כבר בגיל 26 התמנה כמנהל מצפה הכוכבים של אוניברסיטת קניגסברג. האסטרואיד 1562 נקרא על שמו. נכדו של בסל, מצד בתו יוהנה מרי, הוא האגיפטולוג והמילונאי הגרמני אדולף ארמן. מדיה וקבצים בנושא פרידריך בסל בוויקישיתוף פרידריך בסל, באתר פרויקט הגנאלוגיה במתמטיקה פרידריך בסל, באתר MacTutor (באנגלית) פרידריך בסל, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קוני פוהלרס

קוני פוהלרס (בגרמנית: Conny Pohlers; נולדה ב-16 בנובמבר 1978 בסקסוניה-אנהלט) היא כדורגלנית גרמנית. פוהלרס נולדה למשפחה של שחקני כדורגל: גם אביה וגם אימה היו מלכי השערים של הליגה האזורית. את הקריירה שלה החלה פוהלרס בגיל שבע, כאשר הצטרפה לקבוצת "FSV '67 הלה". בשנת 1994, היא עברה לטורבינה פוטסדאם ושם זכתה להכרה בינלאומית. פוהלרס שיחקה עונה אחת (2002/03) באטלנטה ביט מליגת ה-WUSA האמריקאית, וגם בהפועל חולון הישראלית. פוהלרס ערכה את הופעת הבכורה בנבחרת גרמניה בשנת 2001, במשחק נגד נבחרת איטליה. באותה השנה, היא כבשה חמישה שערים בשלושת המשחקים הראשונים שלה בנבחרת, וכך שברה את שיאה של היידי מוהר. פוהלרס הייתה חלק מסגל הנבחרת שזכה בגביע העולם בכדורגל נשים 2003, במדליית ארד באולימפיאדת אתונה (2004) ובאליפות אירופה 2005. טורבינה פוטסדאם מלכת השערים של ההבונדסליגה: 2002, 2006 אליפות אירופה: 2004, 2006 הגביע הגרמני: 2004, 2005, 2006 ליגת האלופות לנשים: 2005 נבחרת גרמניה אליפות העולם: 2003 אליפות אירופה: 2005 מדליית ארד אולימפית: 2004 מדיה וקבצים בנושא קוני פוהלרס בוויקישיתוף קוני פוהלרס, באתר Soccerdonna (בגרמנית) קוני פוהלרס, באתר Soccerway קוני פוהלרס, באתר WorldFootball.net קוני פוהלרס, באתר FootballDatabase.eu מידע על פוהלרס
הטרוכרומיה

הטרוכרומיה (שם מלא: הטרוכרומיה אירידיום, באנגלית: Heterochromia iridum) היא תופעה אנטומית בעיניים, שבה קשתית עין אחת היא בעלת צבע שונה מקשתית העין השנייה (הטרוכרומיה מלאה), או מצב שבו חלק מקשתית העין הוא בעל צבע שונה מיתרת הקשתית (הטרוכרומיה חלקית). בעברית, אדם ששתי עיניו בעלות צבע שונה נקרא זַגְדָן, זוּגְדוּס או זַגְדוּם. תופעת ההטרוכרומיה נובעת מעודף או מחסור בפיגמנט מלנין בקשתית, או בחלק ממנה. הטרוכרומיה מועברת בתורשה, אך גם יכולה להיווצר בעקבות מחלה או פגיעה פיזית. צבע העין ובפרט צבע הקשתית, נקבע בעיקר על פי ריכוז ופיזור פיגמנט המלנין ברקמת הקשתית. מכאן שכל שינוי בכמות המלנין בקשתית העין יתבטא בשינוי צבע העין. השינוי עשוי להתבטא בפיגמנטציית-יתר או בפיגמנטציית-חסר. פיגמנטציית-יתר מופיעה בדרך כלל לצד שגשוג-יתר של תאי הקשתית, בעוד שפיגמנטציית-חסר מופיעה לצד שגשוג-חסר של תאי הקשתית. ישנם שלושה סוגים של הטרוכרומיה: הטרוכרומיה מלאה, בה לכל עין יש צבע נפרד באופן מלא. הטרוכרומיה חלקית, בה רק שטח אקראי מהעין מתאפיין בצבע שונה. הטרוכרומיה מרכזית, בה השוני בצבע העין נמצא רק במרכז העין קרוב לאישון. על אף שתופעת ההטרוכרומיה מוכרת בבני אדם (אלכסנדר הגדול, ועודד קטש למשל) הטרוכרומיה מלאה שבה עין אחת שונה בצבעה מן העין השנייה שכיחה יותר בחיות כגון חתולים (למשל בגזע ואן טורקי), כלבים (ובפרט מגזע האסקי סיבירי), סוסים ותאואים. הטרוכרומיה חלקית היא תופעה נדירה יותר מהטרוכרומיה מלאה ומצויה לרוב כביטוי למומים גנטיים כגון מחלת הירשפרונג (Hirschprung's disease) ותסמונת ורדנבורג (Waardenburg syndrome). והטרוכרומיה מרכזית, נמצאת בעיקר אצל בני אדם בעלי חוסר במלנין התופעה הכימית אינה מעידה דווקא על מחלה אלא עלולה להעיד גם על חוסר במלנין. התופעה אינה מסוכנת. בנוסף להבחנה בין הטרוכרומיה מלאה, המשפיעה על מלוא צבע העין, לבין הטרוכרומיה חלקית, ישנו סיווג נוסף, מקובל יותר, המבדיל בין הטרוכרומיה מולדת לבין הטרוכרומיה נרכשת: הטרוכרומיה מולדת - עוברת בתורשה בדרך כלל כאלל דומיננטי של גן אוטוזומי. הטרוכרומיה נרכשת - נגרמת בדרך כלל כתוצאה מפציעה, דלקת, שימוש בטיפות עיניים או גידולים בעין. בסרט "פול בלארט נשאר בווגאס" שומר הקניון פול בלארט ושודד חפצי האמנות וינסנט סופל (ניל מקדונו) מתווכחים מי יותר משוגע ונועז. סופל מצביע על עיניו, שלהן צבעים שונים, כהוכחה לחריגותו. בסרט "אקס-מן 2" למוטנט ג'ייסון יש עיניים בעלות צבעים שונים. סימן זה נותר גם כאשר ג'ייסון משנה את פרצופו באמצעות כוחותיו על מנת לתעתע באויביו. כמו כן בסרט "אקס-מן: ההתחלה", צ'ארלס אקסבייר הצעיר מתחיל עם בחורה בבר, בכך שהוא מסביר לה על המוטציה שבהטרוכרומיה. לדמות אלכס פיירו מהספר "מגנס צ'ייס והאלים של אוסגרד" ישנן עיניים בצבעים שונים. בספר "מחוננת" של הסופרת קריסטן קאשור קיימות דמויות ("מחוננים") שמאופיינות בשתי עיניים השונות אחת מהשנייה בצבעיהן, דבר שנותן להם יכולת מיוחדת בתחום כלשהו. מדיה וקבצים בנושא הטרוכרומיה בוויקישיתוף Ashrafian H. "The death of Alexander the Great--a spinal twist of fate." J Hist Neurosci. 2004 Jun;13(2):138-42. PMID 15370319
קנט בק

קֶנְט בק (באנגלית: Kent Beck; נולד ב-31 במרץ 1961) הוא מהנדס תוכנה אמריקאי, היוצר של מתודולוגיית הפיתוח הזריזה Extreme Programming, ואחד מהיוזמים ומהמחברים של המנשר לפיתוח תוכנה זריז שפורסם בשנת 2001. בק כתב וכותב בנושאי תבניות עיצוב ותכנות מונחה-עצמים. בימי השיא של Smalltalk, היה בק אחד החברים הבולטים בקהילת המפתחים בה. בעבודתו המשותפת עם וורד קנינגהם, תרם בק רבות לביסוס תחום הפיתוח הזריז בהנדסת התוכנה, והוא נחשב לאחד החלוצים בו. יחד עם אריך גמא, פיתח בק את JUnit, שיטה וכלי לבדיקות יחידה ב-Java. הכלי הורחב בהמשך לשפות תכנות רבות נוספות ומהווה, נכון לשנת 2007, נדבך יסודי בעבודת התכנות של מתכנתים רבים בעולם. בק היה בין הראשונים שעשו שימוש שיטתי במתודולוגיה זריזה לפיתוח תוכנה. המתודולוגיה שגיבש, Extreme Programming, היא תוצאה ישירה של ניסיונו בתחום זה. שמה של המתודולוגיה ניתן לה בשל העבודה שהשיטות המשמשות אותה הן מחמירות מאוד, ובעת פרסומה נחשבו כקיצוניות יחסית לשיטות הקיימות בתעשייה. המתודולוגיה, כפי שרומז שמה, מפרטת שורה של טכניקות בתחום התכנות ופחות בתחומים אחרים של הנדסת תוכנה. מערכות המפותחות לפיה הן גמישות מאוד לשינויים, וניתן להרחיבן בקלות ובאופן בטוח. לבק תואר שני במדעי המחשב מאוניברסיטת אורגון שבארצות הברית. ‎Contributing to Eclipse: Principles, Patterns, and Plugins (2003)‎ ‎Test-Driven Development: By Example (2002)‎ ‎Planning Extreme Programming (2000)‎ ‎Extreme Programming Explained: Embrace Change (2000)‎ ‎Kent Beck's Guide to Better Smalltalk : A Sorted Collection (1998)‎ ‎Smalltalk Best Practice Patterns (1996)‎ מדיה וקבצים בנושא קנט בק בוויקישיתוף קנט בק, ברשת החברתית פייסבוק קנט בק, ברשת החברתית אקס (טוויטר) קנט בק, באתר dblp קנט בק, באתר Semantic Scholar הדף של בק במכון "Three Rivers Institute" נמרוד צוק, "ישראלים טובים בפיתוח המוצר, פחות במיצוי שלו", באתר כלכליסט, 8 במרץ 2017
הרמן הנסלמן

הרמן הנסלמן (בגרמנית: Hermann Henselmann‏; 3 בפברואר 1905 – 19 בינואר 1995) היה אדריכל מזרח גרמני, ממוצא יהודי, מגדולי האדריכלים בגרמניה המזרחית. הרמן הנסלמן נולד בעיר רוסלה הקרובה לגבול עם פולין. הוא השתלם כנגר, ולאחר מכן למד בבית הספר לאמנויות שימושיות בברלין. לאחר סיום לימודיו מצא עבודה במשרדי אדריכלים, ובשנת 1930 קיבל את הפרויקט העצמאי הראשון שלו. בשנות ה-30 התמקדו עבודותיו בתכנון בתים פרטיים בסגנון מודרני. עקב שורשיו היהודיים סגר את משרד התכנון שלו בלחץ השלטונות הנאציים ונעשה לאדריכל שכיר. לאחר מלחמת העולם השנייה עבד בתפקידים שונים הקשורים לאדריכלות, בסקטור הסובייטי, עליו קמה גרמניה המזרחית. ב-1951 נבנה בתכנונו בית הקומות הראשון בברלין המזרחית לאחר המלחמה - "בית הקומות בווברויזה". הפרויקט המרכזי שלו היה שדרת קרל מרקס שהחלה להיבנות ב-1951, והוא היה אדריכלה הראשי. שדרה מפוארת זו הייתה פרויקט הדגל בתוכנית השיקום של גרמניה המזרחית והיא נבנתה בסגנון הקלסיציזם הסוציאליסטי. פרויקט מוצלח זה הקנה לו שם עולמי, ובין 1953–1959 הוא היה האדריכל הראשי של ברלין המזרחית. בנוסף לשדרת קרל מרקס תכנן הנסלמן מספר מבנים חשובים נוספים כמו "בית המורים" באלכסנדרפלאץ (1961–1964), כיכר לנין (מ-1992 כיכר האומות המאוחדות) (1968–1970) ומגדל הטלוויזיה ב-1969. ב-1972 יצא הנסלמן לגמלאות, וכאות הוקרה התגורר בדירה בבניין בשם "בית ברלין" הבנוי בסגנון "עוגת חתונה" בכיכר שטראוסברגר שבשדרת קרל מרקס - פרי תכנונו. רבים רואים אותו כגדול האדריכלים של גרמניה המזרחית וכאחד מהאדריכלים החשובים במאה ה-20, וחלק מהפרויקטים שלו הם מבנים משומרים שאסור להרסם (בהם שדרת קרל מרקס). מדיה וקבצים בנושא הרמן הנסלמן בוויקישיתוף
Open Shortest Path First

Open Shortest Path First (בראשי תיבות: OSPF) הוא פרוטוקול ניתוב היררכי, תלוי מצב (Link-state) להעברת נתונים בין ראוטרים שונים הנמצאים באותה מערכת אוטונומית. בבסיס הפרוטוקול עומד אלגוריתם דייקסטרה, המשמש לחישוב עץ המרחק הקצר ביותר. OSPF משתמש בעלות העברת הנתונים (מספר המציין את גודל רוחב הפס) לצורך חישוב המרחק, ותמיד יבחר את הנתיב הזול ביותר להעברת חבילה מהמקור אל היעד. נתב המנתב חבילות בהתבסס על OSPF מנהל רישום של כל הנתבים שהוא "מכיר", והנתיבים אליהם. כאשר מגיעה אליו חבילה הוא מעביר אותה אל נתב היעד דרך הנתיב בו עלות התעבורה היא הזולה ביותר. נתבים שונים המשתמשים ב-OSPF מחליפים ביניהם רשימות על מנת להישאר מעודכנים לגבי שינויים בטופולוגיית הרשת, ולגלות נתיבים חדשים. OSPF מוגדר כפרוטוקול המתפקד בשכבת הרשת (השכבה השלישית) של מודל ה־OSI ומודל ה־TCP/IP. OSPF משתמש בטכניקת Link State. יצירת שכנות בפרוטוקול זה מתבצעת על ידי הפקודה network x.x.x.x y.y.y.y area z ,כאשר ה-x מייצג את הכתובות שנפיץ,y מייצג את ה-subnet mask ו-z את מספר ה-area ,הפקודה network מוגדרת מתחת ל-process של ה-ospf,מוגדר על ידי הפקודה router ospf. פקודה חשובה נוספת היא default information originate שמוגדרת בפרוסס של ה-ospf וקובעת שנתב שרוצה להגיע לכתובת שאינה נמצאת בטבלת הניתוב שלו יעביר את המידע לנתב שיוצר איתו שכנות ospf ונתב זה כנראה מכיר את הניתוב ליעד,כאשר נוסיף לפקודה זו את המילה always היא תעבוד גם כאשר לא קיים ניתוב דיפולטי בטבלת הניתוב. מדיה וקבצים בנושא Open Shortest Path First בוויקישיתוף מפרט ה־OSPF כלכליסט, סטודנטים מהטכניון הצליחו לפרוץ את פרוטוקול הניתוב הנפוץ ביותר ברשת האינטרנט, באתר כלכליסט, 28 בפברואר 2012 ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
קתדרלת לה מאן

קתדרלת יוליאנוס הקדוש מלה מאן (בצרפתית: Cathédrale St-Julien du Mans) היא קתדרלה קתולית בלה מאן, צרפת. הקתדרלה בלה מאן היא מופת לאדריכלות גותית. הקתדרלה משתמשת בקמרונות צלעות לתמוך בבית המקהלה המתנשא לגובה 34 מטר, והלה נתמך בידי 3 קומות של תמיכות דואות המקיפות את הקתדרלה. מזרח הקתדרלה מוקף בשווה של קפלות הבולטות החוצה, כמו עלי כותרת של חצי פרח. בית הרוחב הדרומי מסתיים בצריח בגובה 60 מטר ללא תאום בבית הרוחב הצפוני. הקתדרלה נודעת בחלונות הויטראז' היפים שלה. הכנסייה הראשונה בעיר לה מאן הוקמה על ידי יוליאנוס הקדוש, שהיה לבישוף הראשון של העיר במאה ה-6. בין 1060-1120 נבנתה מחדש הקתדרלה בידי הנזיר ז'אן מוונדום (Vendôme). ב-1134 נהרסו הקתדרלה והעיר בשרפה. הקתדרלה נבנתה מחדש בסגנון גותי מוקדם ונחנכה ב-1158. אחרי כן נערכו שיפוצים במזרח הקתדרלה בסגנון גותי בשל (High Gothic), וב-1254 נחנכה הקתדרלה מחדש. ב-1385 החלו שיפוצים ובנייה מחדש של בית הרוחב, על מנת לגשר בין הפרש גבהים של 10 מטר בין בית המקהלה לספינה הראשית המערבית (אורכם ביחד הוא 120 מטר). עד 1430 הושלמה הבנייה בידי ז'אן לה מצון (Jean Le Maczon) ניקולא דה לקלוז (Nicolas de l'Écluze) וז'אן דה דמפרמרטן (Jean de Dampmartin), בסגנון גותי לוהב (Flamboyant). מדיה וקבצים בנושא קתדרלת לה מאן בוויקישיתוף מידע ותמונות על הקתדרלה, באתר Structurae.de מידע על הקתדרלה תמונות, בעיקר של חלונות ויטראז' מה לראות בקתדרלה ערך זה הוא קצרמר בנושא כנסיות ובנושא צרפת. אתם מוזמנים לתרום לוויקיפדיה ולהרחיב אותו.
דרדר כחול

המונח "דגנית" מפנה לכאן. אם הכוונה למשמעות אחרת, ראו דגנית (פירושונים). דַּרְדַּר כָּחֹל (המכונה Syrian Cornflower-thistle, Knapweed; שם מדעי: Centaurea cyanoides) הוא צמח חד-שנתי ממשפחת המורכבים. לפרחי הסוג דַּרְדַּר שפע צבעים, המשותף לאבקנים ולעלי הכותרת. מצבעים בהירים כמו: לבן, צהוב, כתום, קרם עד לצבעים כהים יותר כמו: ורוד, לילך, כחול, סגול פודל ואפילו אדום. הצמח גדל בבתה בשפלה המרכזית ובהר. לזרעונים חסרה "ציצית" - המופיעה בצמחים אחרים ממשפחה זו. הציצית היא קבוצת שערות או מוצים ארוכים בראש הזרעונים ותורמים להסעתם. הפריחה היא בחודשים פברואר עד אפריל. הדרדר הכחול הוא מין אנדמי לארץ ישראל, ירדן, סוריה, לבנון וקפריסין. בניגוד לכמה מינים אחרים בסוג דרדר שחפי המעטפת שלהם קוצניים, הדרדר הכחול אינו קוצני. הדרדר הכחול הוא ערך טבע מוגן בישראל. בישראל יש המשתמשים בו לחליטות בתערובת עם צמחים נוספים. בעבר הדרדר הכחול כונה גם דגנית, בגלל דמיונו למין אירופאי אחר .Centaurea cyanus L המכונה דרדר הדגניה או דגנית. דרדר הדגניה דומה לדרדר הכחול בצבעו אך התפרחת גדולה יותר. באירופה הוא נחשב כעשב רע הצומח בשדות הדגן (ומכונה באנגלית cornflower). מין זה כלל אינו מצוי בארץ ואילו הדרדר הכחול אינו צומח בשטחים מעובדים. ציור של פרח הדגנית הופיע בבול דגניה ב-1952 (תשי"ב) לרגל יום העצמאות הרביעי. דרדר הדגניה שימש כסמל סודי לזיהוי של חברי המפלגה הנאצית באוסטריה בשנים 1938-1934, כשהייתה מפלגה אסורה, ואומץ כסמל הנענד על דש הבגד של חברי מפלגת החירות האוסטרית הימנית. המילה דרדר מופיעה פעמיים לצד ה"קוץ" כצמח רע שמצוי בשדה החקלאי כפי שנזכר בקללת ה' לאדם: ”ארורה האדמה בעבורך, בעצבון תאכלנה כל ימי חייך, וקוץ ודרדר תצמיח לך” (בראשית ג יז-יח). צמחים אלה עולים במקומות נטושים וחרבים: ”ונשמדו במות און חטאת ישראל, קוץ ודרדר יעלה על מזבחותם” (הושע י ח). במשנה נזכרו ה"חוחים והדרדרים" כמאכל בהמה החייבים בשביעית (שביעית ז, א); לא ברור אם מדובר בשמות כלליים של קוצים, או בשמות מיוחדים כבשאר הדוגמאות שנמנו באותו מקור. הצירוף 'קוץ ודרדר' במקרא מורה שכוונתם של הפסוקים היא לשם קיבוצי של צמחים קוצניים. בערבית נקראים כמה מיני צמחים קוצניים מהסוג Centaurea בשמות דומים ל'דרדר', ובשל כך הם מכונים בימינו בשם זה. דרדר קרומי מדיה וקבצים בנושא דרדר כחול בוויקישיתוף דרדר כחול, באתר NCBI (באנגלית) דרדר כחול, באתר צמח השדה דרדר כחול, באתר צמחיית ישראל וסביבתה דרדר כחול, באתר Tropicos (באנגלית) דרדר כחול, באתר GBIF (באנגלית) דרדר כחול, באתר IPNI (באנגלית) תמונות והסבר אתר התמונה הבוטנית של היום מ-6 בפברואר 2008 אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), התשס"ה-2005 אתר קפה אוא מידע על בול דגניה - יום העצמאות תשי"ב, באתר התאחדות בולאי ישראל The beautiful flower with an ugly past מאתר ה-BBC זהר עמר, צמחי המקרא, ירושלים תשע"ב, עמ' 220-219
גשר אלברט

האם התכוונתם ל... גשר אלברט – גשר מעל נהר התמזה בלונדון שבאנגליה. גשר אלברט – גשר מעל נהר התמזה בדאטצ'ט בברקשייר שבאנגליה. גשר אלברט – גשר מעל נהר הלאגאן בבלפסט שבצפון אירלנד. גשר אלברט – גשר רכבת מעל נהר בריזביין בבריזביין שבאוסטרליה. גשר אלברט המלכותי – גשר רכבת מעל נהר הטאמאר בין דבון לקורנוול שבאנגליה.
גשר אלברט (לונדון)

גשר אלברט (למפת לונדון מוגדלת)   קנט סארי ברקשייר בקינגהאם הרטפורדשייר אסקס גשר אלברט (למפת לונדון רגילה)   קנט סארי בר. בקי. הרטפורדשייר אסקס גשר אלברט (למפת קנזינגטון וצ'לסי רגילה)   גשר אלברט (למפת קנזינגטון וצ'לסי מוגדלת)   גשר אלברט גשר אלברט (באנגלית: Albert Bridge) הוא גשר על נהר התמזה בין צ'לסי לבטרסי בלונדון שבאנגליה. הגשר קרוי על שם הנסיך אלברט סאקסה-קובורג-גותה, בעלה של המלכה ויקטוריה. כבר בשנת 1864 הועבר חוק בפרלמנט הבריטי המורה על הקמת הגשר, אולם העבודות בפועל לא החלו עד שנת 1870. עיכוב זה נגרם בשל עבודות הקמת רציף צ'לסי. הגשר נפתח לציבור ב-31 בדצמבר 1872 ונסגר זמן קצר לאחר מכן לצורך עבודות חיזוק. הגשר נפתח שוב ב-23 באוגוסט 1873. מתכנן הגשר, רולנד מייסון אורדיש תכנן את הגשר כגשר מעוגן כבלים שאורכו 216.4 מטרים (710 רגלים), רוחבו 12.5 מטרים (41 רגלים) ואורך חלקו התלוי - 121.9 מטרים (400 רגלים). עלויות הבנייה מוערכות כיום ב-90,000 ליש"ט, כערכן אז. מבנה הגשר מעוגן הכבלים היה מתקדם מאוד מבחינה הנדסית, אך התוצאה הייתה בלתי יציבה, כך שבין 1884 ל-1887 הוסיף המתכנן סר ג'וזף בזלגייט לגשר אלמנטים של גשר תלוי על מנת לחזקו. לאחר מלחמת העולם השנייה הוצע להרוס את הגשר ולהחליפו, אולם מחאה ציבורית שבראשה עמד סר ג'ון בטג'מן מנעה זאת. בשנות ה-70 של המאה ה-20 הורתה מועצת העיר לונדון רבתי על הוספת תמוכות במרכז הגשר על מנת למנוע את קריסתו. בשל אי יציבות הגשר, במהלך השנים נאסרה תנועת כלי רכב כבדים עליו, ונאסר על החיילים במחנה צ'לסי הסמוך לצעוד על הגשר (הותר להם לחצות אותו, אך לא בצעידה). עבודות החיזוק הנוספות בשנת 1973 שהוסיפו לגשר שתי תמוכות בטון, הפכו את המסוע המרכזי של הגשר לגשר קורה פשוט. כתוצאה מכל אלו משלב הגשר במבנהו אלמנטים של שלושה סוגי גשרים שונים. הגשר היה גשר אגרה בבעלות חברת גשר אלברט (Albert Bridge Company), אשר ניהלה גם את גשר בטרסי הסמוך. שני הגשרים לא הביאו רווחים לחברה, משעלויות התחזוקה עלו על ההכנסות. בשנת 1878 נרכשו שני הגשרים על ידי רשות העבודות המטרופולינית אשר הפסיקה לגבות אגרת מעבר באותה שנה. הגשר הופיע בסרט משנת 1998 "דלתות מסתובבות" בכיכבן של גווינת' פלטרו וג'ון האנה. מדיה וקבצים בנושא גשר אלברט בוויקישיתוף